CELEX: 62015TN0293
Language: mt
Date: 2015-06-05 00:00:00
Title: Kawża T-293/15: Rikors ippreżentat fil-5 ta’ Ġunju 2015 – Banimmo vs Il-Kummissjoni

20.7.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 236/49
            
         Rikors ippreżentat fil-5 ta’ Ġunju 2015 – Banimmo vs Il-Kummissjoni
   (Kawża T-293/15)
   (2015/C 236/65)
   Lingwa tal-kawża: il-Franċiż
   
      Partijiet
   
   
      Rikorrenti: Banimmo SA (Brussell, il-Belġju) (rappreżentanti: V. Ost u M. Vanderstraeten, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni kkontestata;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               1.
            
            
               L-ewwel motiv ibbażat fuq ksur tal-obbligu ta’ motivazzjoni u tad-drittijiet tar-rikorrenti għal amministrazzjoni tajba u għal protezzjoni ġudizzjarja effettiva, sa fejn, minkejja t-talbiet insistenti tar-rikorrenti, il-Kummissjoni qatt ma kkomunikatilha l-motivi għar-rifjut tal-offerta tagħha.
            
         
               2.
            
            
               It-tieni motiv ibbażat fuq modifika, matul il-proċedimenti, ta’ ċerti elementi essenzjali tal-avviż ta’ studju ta’ proprjetà immobbli kkonċernat, bi ksur tal-prinċipji ta’ trasparenza u ta’ ugwaljanza bejn l-offerenti.
            
         
               3.
            
            
               It-tielet motiv ibbażat fuq ksur tal-prinċipju ta’ trasparenza, peress li l-Kummissjoni wettqet in-negozjati mad-diversi offerenti b’mod imprevedibbli u ma tantx trasparenti, u peress li naqset, fost l-oħrajn, milli tħabbar formalment il-fażijiet tal-proċedimenti u t-termini għall-preżentazzjoni tal-offerti.